Aud Schønemann

**Aud Schønemann**, gift **Aud Pande-Rolfsen**, (1922–2006) var en norsk skuespiller.

## Biografi
Hennes foreldre var skuespillerne August Schønemann (1891–1925) og Dagmar Kristensen (1901–1987). Hun var gift med skuespiller og NRK-medarbeider Jan Pande-Rolfsen (1922–2002) fra 1948. Sammen hadde de sønnen Pål Pande-Rolfsen.

Schønemann debuterte tidlig i norsk sceneliv, men er mest kjent for rollene som Valborg Jensen i filmene om Olsenbanden og som «Modern» (Magnhild Fleksnes) til Marve Fleksnes i tv-serien *[[Fleksnes]]*. Schønemann er den kvinnelige skuespillerinnen som har spilt i flest norske filmer, nærmere femti filmer. I senere år spilte hun blant andre den godtroende syersken Margit i *[[Fredrikssons fabrikk]]*, sammen med blant andre Elsa Lystad, Anne Marie Ottersen og Brit Elisabeth Haagensli. Hun spilte Sigrid Skau i serien *[[Nr. 13]]*.

Hun ga stemme til rollefiguren «enkefru Engelschøn-Glad» i radioprogrammene som bygget på Kjell Aukrusts Flåklypa-univers, og spilte samme rolle da programmene om Flåklypa Radio fortsatte på TV. Enkefru Stengelføhn-Glad var hallodame i Flåklypa Radio og hadde den særegenheten at hun ikke kunne uttale L-lyden. Sitt eget etternavn uttalte hun eksempelvis som «Engenschøn-Gnad».

Schønemann spilte dessuten talerollen som *bestyrerinnen* i Ola Isenes populære innspilling av *Genser'n te'n Johansen* (melodi: Bjarne Amdahl, tekst:Reidar Anthonsen) (RCA Victor NA 1069) i 1959. Willy Andresens kvintett akkompagnerte. Hun gjentok rollen på Trøste og Bæres album *Full pakke* (Tylden & Co.) (1992).

Aud Schønemann ble i 2003 rammet av et hjerneslag og mistet taleevnen. Hun kom seg aldri igjen og tilbrakte sine siste år på Uranienborghjemmet. Hun ble bisatt fra Vestre krematorium i Oslo 9. november 2006.

## Priser og utmerkelser
* Teaterkritikerprisen 1968/69
* Leif Justers ærespris 1992
* Oslo bys kulturpris 1997
* Amandakomiteens Ærespris 1997
* Hedersprisen under Komiprisen 2001
* St. Hallvard-medaljen 2002
* Ridder av 1. klasse av St. Olavs Orden 1993
*En statue av Schønemann laget av Nina Sundbye ble avduket av Oslos ordfører Fabian Stang utenfor Oslo Nye Teater 21. oktober 2010.

## Film & TV
### Filmografi
* 1946 – *[[Om kjærlighet synger de]]*
* 1948 – *[[Den hemmelighetsfulle leiligheten]]* – Kontordame
* 1951 – *[[Kranes konditori]]* – Frøken Thorsen
* 1953 – *[[Brudebuketten]]* – Mirakel, hushjelp
* 1954 – *[[Kasserer Jensen]]* – Frk Stjernholm
* 1954 – *[[Cirkus Fandango]]* – Dame på sykehus
* 1957 – *[[Peter van Heeren]]*
* 1958 – *[[Lån meg din kone]]* – Dame som jobber på hotell
* 1958 – *[[Pastor Jarman kommer hjem]]* – Frk. Sukksstad
* 1960 – *[[Omringet]]* – Sykepleier
* 1961 – *[[Sønner av Norge (film)|Sønner av Norge]]* – Drabantbyborger
* 1963 – *[[Elskere]]* - Frk. Mikkelsen
* 1966 – *[[Hurra for Andersens]]* – Hildur Sofie f. Evensen
* 1968 – *[[Sus og dus på by'n]]* – Nelly
* 1969 – *[[Olsenbanden]]* – Valborg
* 1970 – *[[Skulle det dukke opp flere lik, er det bare å ringe]]* – Lilly Hansen
* 1970 – *[[Balladen om mestertyven Ole Høiland]]* – Gjertrud (Oles mor)
* 1970 – *[[Olsenbanden og Dynamitt-Harry]]* – Valborg
* 1972 – *[[Norske byggeklosser]]* – Bankopplysningsdame
* 1972 – *[[Olsenbanden tar gull]]* – Valborg
* 1973 – *[[Olsenbanden og Dynamitt-Harry går amok]]* – Valborg
* 1974 – *[[Den siste Fleksnes]]* – Modern
* 1975 – *[[Olsenbanden møter Kongen & Knekten]]* – Valborg
* 1975 – *[[Olsenbandens siste bedrifter]]* – Valborg
* 1976 – *[[Bør Børson II]]* – Sorenskriverfruen
* 1976 – *[[Olsenbanden for full musikk]]* – Valborg
* 1978 – *[[Olsenbanden & Dynamitt-Harry på sporet]]* – Valborg
* 1979 – *[[Olsenbanden + Data-Harry sprenger verdensbanken]]* – Valborg
* 1979 – *[[Olsenbanden og Dynamitt-Harry mot nye høyder]]* – Valborg
* 1981 – *[[Olsenbanden gir seg aldri!]]* – Valborg
* 1982 – *[[Olsenbandens aller siste kupp]]* – Valborg
* 1984 – *[[Men Olsenbanden var ikke død]]* – Valborg
* 1985 – *[[Deilig er fjorden!]]* – Passasjer på Tangviks båt
* 1994 – *[[Fredrikssons fabrikk]]* – The Movie – Margit
* 1999 – *[[Olsenbandens siste stikk]]* – Valborg

### TV
* 1972 – *[[Fleksnes Fataliteter]]* – Modern (1 episode)(NRK)
* 1974 – *[[Fleksnes Fataliteter]]* – Modern (2 episoder)(NRK)
* 1976 – *[[Fleksnes Fataliteter]]* – Modern (1 episode)(NRK)
* 1981 – *[[Fleksnes Fataliteter]]* – Modern (6 episoder)(NRK)
* 1982 – *[[Fleksnes Fataliteter]]* – Modern (4 episoder)(NRK)
* 1988 – *[[Fleksnes Fataliteter]]* – Modern (5 episoder)(NRK)
* 1990 – 1993 – Fredrikssons fabrikk – Margit (18 episoder)(NRK)
* 1995 – *[[Fleksnes Fataliteter]]* – Modern (1 episode)(NRK)
* 1998 – *[[Nr. 13]]* – Fru Skau (NRK)
* 1999 – *[[Nr. 13]]* – Fru Skau (NRK)
* 2001 – *[[Nr. 13]]* – Fru Skau (NRK)
* 2002 – ** – Modern (NRK)

## Referanser


## Eksterne lenker
* 
*